"SETSWANA PUO YA GAE R-3 ka botlalo - go akaretsa dintlha tse dingwe tse di tlhokagalang kgotsa tse di tshegetsang. kaedi - go thusa ka dikakanyo, dikeletso kgotsa tshedimosetso tse di nang le thuto nngwe ka maitlhomo a go rarabolola bothata go kgontsha batho go ikemela ka bobona. kagego - thulaganyo ya setlhangwa go ya ka popego, bogolo. kgobokanyo ya dintlha - go kgobokanya dintlha tse di tsamaelanang ka go di golaganya. kgonya - go ema go le go nnye mo gare ga sebaka/ mo go sa lebelelwang o bo o tswelela. lebelela ka tsenelelo - go lebelela lokwalo kgotsa go lo sekaseka ka maitlhomo a go bona bokao jo bo fitlhegileng le go le tlhaloganya. lebolelateng - mofuta wa bolwetse jo mogare wa lona o atelang mo mading a motswasetlhabelo morago ga go tshwaediwa mme o koafatse masole a mmele. leetsi - mafoko a a etsisang modumo wa sengwe. lekgotlhana - ditlhopha tsa go bua kgotsa go ngangisana tse di ka dirisiwang kgatlhanong le Mephato kgotsa dikolo tse dingwe, kgotsa mo phaposing barutwana ba kgaoganngwa ka ditlhotshwana, yo mongwe le yo mongwe a bua ka karolwana e e rileng ya setlhogo se se tshwanang. lenaanenetefatso - papetlana e go kwadilweng dintlha tse di tla lebelelwang fa tiro e e neetsweng e atlega kgotsa e sa atlege ka go feta di tshwaiwa mme morago go tsewe tshwetso e e maleba. letshwao - sengwe se se tshwantshitsweng go tsibosa kgotsa go fetisa tshedimosetso/taelo. Sekao; letshwao le, le tlhalosa gore mmino ga o a dumelelwa, le, le bolela gore batho ba ba dirisang ditilo tsa maotwana ba ka dirisa tulo e. mafoko a a bokaobontsi - sekao: (i) Mothusi ke kgosi ya Bakgatla ke gore:-ke moetapele wa morafe, o tlhomilwe go nna kgosi. (ii) Ke kgosi kwa tirong ke gore:-ke ena yo mogolo ka maemo. (iii) Ke kgosi kwa lelapeng la gaabo ke gore:-ke ena tibola ntha, ngwana wa ntlha. maitlhomo - lebaka le le dirang gore sengwe se dirwe kgotsa se nne teng. makwalotshwano - mafoko a a kwalwang ka go tshwana fela a sa dume ka go tshwana e bile a farologana ka bokao, sekao: (i) tshela - wa botshelo le tshela - wa go tshela metsi, (ii) nama - e le sejo le nama - ya go phutholola maoto. marara - ditiragalo/dintlha tse dintsi tse di golaganeng di le thata go tlhaloganyega. matseno - tlhaloso e e botlalo ka ga sengwe se go buiwang kgotsa go kwadilweng ka ga sona/ e go gorosa mo dintlhakgolong tsa setlhangwa. ditumatshwana - mafoko a a kwalwang ka go tshwana gape a duma ka go tshwana ntswa a farologana ka bokao sekao: (i) kgala - go kgala ga seedi le kgala - ya ditlhong, (ii) tshela - wa botshelo le tshela - wa go tlola e ka nna tsela kgotsa noka jalo le jalo. CAPS 131"